પોલીસસૂત્રોના જણાવ્યા મુજબ આરોપી મનીષે ભાગી જવા માટે આરામના મૂડમાં રહેલા ચંદ્રકાંતને એક ફટકો મારતાં તેઓને તમ્મર આવી ગયા હતા છતાં કોન્સ્ટેબલે સામે પ્રતિકાર કર્યો હતો અને બંને વચ્ચે ઝપાઝપી પણ થઇ હતી. જેમાં આરોપી મનીષને મોઢાના ભાગે ઇજાઓ થઇ હતી, પરંતુ એક પછી એક બેથી ત્રણ માથામાં ફટકા મારતાં ચંદ્રકાંત જમીન પર ઢળી ગયા હતા અને તેઓનું પ્રાણપંખેરું ઊડી ગયું હતું.હત્યા કર્યા બાદ આરોપી રૂમમાંથી બહાર નીકળી મેઇન ગેટથી આગળ વોશ રૂમ તરફ ગયો હતો, પરંતુ ત્યાંથી બહાર જવાનો રસ્તો ન મળતાં તે મેઇન ગેટ તરફ ગયો હતો અને મેઇન ગેટથી બહાર નીકળીને પાર્કિંગ તરફ જઇ દીવાલ કૂદી ફરાર થઇ ગયો હતો.